张大猷（）， 汉军镶黄旗人，初籍辽阳。天命六年，努尔哈赤克辽阳，当时张大猷为明千总，自广宁归降，授牛彔额真。崇德三年，授刑部理事官。寻擢汉军梅勒额真。四年，更定汉军旗制，授镶黄旗梅勒额真。五年，从睿亲王多尔衮围锦州，率本旗兵攻下五里台及晾马山、马家湖又克金塔口台。六年，从郑亲王济尔哈朗围锦州，明军骑兵自松山突击，谋夺红衣大砲，被张大猷击退。复与固山额真刘之源等攻克塔山、杏山等地。论功，进二等甲喇章京。七年，迁兵部参政。十月，随贝勒阿巴泰伐明，破明总督范志完军。八年，从攻宁远，取中后所、前屯衞，进世职一等。